ສະຫະລັດເພີ້ມ ການຊ່ວຍເຫຼືອ ແກ່ລາວ ເຂົ້າໃສ່ການເກັບກູ້ ລະເບີດບໍ່ທັນແຕກ
ສະຫະລັດວ່າ ຈະເພີ້ມການຊ່ວຍເຫຼືອ ແກ່ລັດຖະບານລາວ ໃນມູນຄ່າ 9 ລ້ານໂດລາ ເພື່ອໃຊ້ໃນການເກັບກູ້ ລະເບີດບໍ່ທັນແຕກ ແລະຊ່ວຍເຫຼືອ ຜູ້ໄດ້ຮັບເຄາະຮ້າຍ.
ທາງການສະຫະລັດ ປະກາດວ່າ ຈະໃຫ້ການຊ່ວຍເຫຼືອຕື່ມແກ່ລັດຖະບານລາວໃນ ມູນຄ່າ 9 ລ້ານໂດລາ ເພື່ອນໍາໃຊ້ເຂົ້າໃນການເກັບກູ້ລະເບີດບໍ່ທັນແຕກ ແລະຊ່ວຍເຫຼືອ ຜູ້ທີ່ໄດ້ຮັບຜົນ ກະທົບຈາກລະເບີດດັ່ງກ່າວ ການປະກາດຢືນຢັນໃຫ້ຄວາມຊ່ວຍເຫຼືອເພີ່ມເຕີມແກ່ລັດຖະບານລາວ ໃນມູນຄ່າ 9 ລ້ານໂດລາ ສໍາລັບນໍາໃຊ້ເຂົ້າໃນການເກັບກູ້ລະເບີດບໍ່ທັນແຕກ ແລະໃຫ້ການຊ່ວຍເຫຼືອ ແກ່ປະຊາຊົນລາວ ທີ່ໄດ້ຮັບຜົນກະທົບຈາກລະເບີດບໍ່ທັນແຕກ (UXO) ໃນຄັ້ງຫຼ້າສຸດ ນີ້ ມີຂຶ້ນໃນໂອກາດທີ່ທ່ານນາງ Maria Otero ຮອງລັດຖະມົນຕີການຕ່າງປະເທດ ຜູ້ຮັບຜິດຊອບກິດຈະການດ້ານສິດທິມະນຸດ ປະຊາທິປະໄຕ ແລະຄວາມໝັ້ນຄົງຂອງ ພົນລະເມືອງຂອງສະຫະລັດອາເມຣິກາ ໄດ້ເດີນທາງຢ້ຽມຢາມລາວ ຢ່າງເປັນທາງການ ໃນອາທິດທີ່ຜ່ານມາ ທັງນີ້ ທ່ານນາງ Maria Otero ໄດ້ກ່າວເນັ້ນຢໍ້າ ໃນລະຫວ່າງການພົບປະເຈລະຈາກັບ ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນຕີວ່າການຕ່າງປະເທດ ຂອງລາວວ່າ ການຊ່ວຍເຫຼືອດັ່ງກ່າວນີ້ ຖືເປັນພາກສ່ວນນຶ່ງຂອງການເສີມສ້າງຄວາມຮ່ວມ ມືລະຫວ່າງລາວກັບສະຫະລັດ ໃຫ້ໃກ້ຊິດຫຼາຍຂຶ້ນຢ່າງບໍ່ຢຸດຍັ້ງ ຊຶ່ງໃນໂອກາດທີ່ໄດ້ເດີນ ທາງ ມາຢ້ຽມຢາມລາວຄັ້ງນີ້ ທ່ານນາງ Maria Otero ກໍຍັງໄດ້ເດີນທາງໄປຢ້ຽມຊົມສູນ ປະຕິບັດການເກັບກູ້ລະເບີດ UXO ແລະການຊ່ວຍເຫຼືອປະຊາຊົນ ທີ່ໄດ້ຮັບຜົນກະທົບ ຈາກລະເບີດ UXO ທັງຍັງໄດ້ສົ່ງມອບຍານພາຫະນະ ເພື່ອນໍາໃຊ້ໃນກິດຈະການດັ່ງກ່າວ ອີກດ້ວຍ ສໍາລັບງົບປະມານມູນຄ່າ 9 ລ້ານໂດລາ ທີ່ທາງການສະຫະ ລັດໄດ້ຕົກລົງ ໃຫ້ການຊ່ວຍ ເຫລືອແກ່ລັດຖະບານລາວໃນ ຄັ້ງນີ້ ແມ່ນໄດ້ຮັບການຈັດສັນ ຈາກລັດຖະສະພາສະຫະລັດ ຢ່າງເປັນທາງການໃນຕົ້ນເດືອນ ມີນາທີ່ຜ່ານມາ ແລະການຊ່ວຍ ເຫລືອດັ່ງກ່າວນີ້ ກໍຍັງຖືເປັນ ງົບປະມານ ທີ່ລັດຖະສະພາ ສະຫະລັດໄດ້ຈັດສັນ ເພີ້ມຂຶ້ນ ຈາກເດີມເຖິງ 3 ເທົ່າຕົວ ເມື່ອ ທຽບກັບ ປີ 2011 ທີ່ຜ່ານມາອີກດ້ວຍ ທັງນີ້ ກໍເນື່ອງຈາກລັດຖະສະພາສະຫະລັດ ເຫັນວ່າປະຊາຊົນລາວ ຍັງຄົງໄດ້ຮັບຜົນກະ ທົບຈາກ UXO ທີ່ຕົກຄ້າງຢູ່ໃນລາວ ຢ່າງກວ້າງຂວາງໃນປັດຈຸບັນ ແລະສະພາບການ ດັ່ງກ່າວນີ້ ກໍຍັງໄດ້ກາຍເປັນອຸບປະສັກ ຕໍ່ການພັດທະນາທາງເສດຖະກິດ ແລະສັງຄົມ ໃນລາວມາໂດຍຕະຫລອດເຊ່ນດຽວກັນ ດ້ວຍເຫດນີ້ ຈຶ່ງເຮັດໃຫ້ມີຄະນະເຈົ້າໜ້າທີ່ຂັ້ນ ສູງຂອງລັດຖະບານສະຫະລັດ ທີ່ເຄີຍປະຕິບັດໜ້າທີ່ຢູ່ໃນລາວນັ້ນ ໄດ້ລວມຕົວກັນຈັດ ຕັ້ງເປັນຄະນະບຸກຄົນເພື່ອຮຽກຮ້ອງ ຂໍໃຫ້ສະຫະລັດ ເພີ່ມການຊ່ວຍເຫລືອແກ່ລັດຖະ ບານລາວດັ່ງກ່າວນີ້ ໂດຍສະເພາະແມ່ນໄລຍະ 10 ປີຕໍ່ໄປນີ້ ຄະນະບຸກຄົນດັ່ງກ່າວຍັງ ໄດ້ພາກັນຮຽກຮ້ອງ ຂໍໃຫ້ລັດຖະສະພາສະຫະລັດ ຈັດສັນງົບປະມານບໍ່ໜ້ອຍກວ່າ 100 ລ້ານໂດລາ ເພື່ອໃຫ້ການຊ່ວຍເຫລືອແກ່ລັດຖະບານລາວອີກດ້ວຍ ທາງດ້ານທ່ານ ພູຂຽວ ຈັນທະສົມບູນ ຫົວໜ້າ ຫ້ອງການຄະນະກໍາມະ ການຄຸ້ມຄອງແຫ່ງຊາດ ເພື່ອການແກ້ໄຂບັນຫາ ລະເບີດບໍ່ທັນແຕກຕົກ ຄ້າງຢູ່ໃນລາວ ໄດ້ຕັ້ງຄວາມ ຫວັງໄວ້ວ່າ ການຊ່ວຍເຫຼືອ ຈາກຕ່າງປະເທດຫລາຍ ຂຶ້ນນັ້ນ ຈະເຮັດໃຫ້ການ ເກັບກູ້ລະເບີດ UXO ໃນ ລາວມີປະສິດທິພາບສູງຂຶ້ນ ກວ່າທີ່ເປັນຢູ່ໃນປັດຈຸບັນນີ້ ຫາກບໍ່ສະນັ້ນແລ້ວ ລະເບີດ UXO ກໍຈະຍັງຕົກຄ້າງຢູ່ໃນລາວ ຢ່າງຫລວງຫລາຍຕໍ່ໄປອີກຢ່າງຍາວນານ ດັ່ງທີ່ທ່ານພູຂຽວ ໄດ້ຖະແຫລງຊີ້ແຈງວ່າ: ທັງນີ້ນັບຈາກປີ 1996 ເປັນຕົ້ນມາ ອົງການເກັບກູ້ລະເບີດແຫ່ງຊາດລາວ ຫລື Lao UXO ສາມາດເກັບກູ້ ແລະທໍາລາຍ UXO ໄປຫຼາຍກວ່າ 1 ລ້ານໜ່ວຍ ແລະ ເປັນການເກັບກູ້ UXO ອອກໄປຈາກພື້ນທີ່ກວ້າງກວ່າ 25,000 ເຮັກຕ້າ ຫຼືບໍ່ເຖິງ 1% ຂອງພື້ນທີ່ ທີ່ມີລະເບີດ UXO ຕົກຄ້າງຢູ່ໃນລາວເທົ່ານັ້ນ ດ້ວຍເຫດນີ້ ຈຶ່ງ ເຮັດໃຫ້ທາງການລາວໄດ້ຕັ້ງຄວາມຫວັງໄວ້ວ່າ ຈະຕ້ອງໄດ້ຮັບການຊ່ວຍເຫຼືອຈາກ ຕ່າງປະເທດບໍ່ໜ້ອຍກວ່າ 30 ລ້ານໂດລາໃນແຕ່ລະປີ ຈຶ່ງຈະສາມາດເກັບກູ້ UXO ອອກຈາກພື້ນທີ່ກະສິກໍາ ໄດ້ເພີ້ມຂຶ້ນອີກ 183,000 ເຮັກຕາ ໃນປີ 2020